All Blacks wéér die wêreld se beste | Maroela Media
Die All Blacks is weer die voorste span in wêreldrugby. Foto: Facebook.
Dinge was inderdaad vir ’n rukkie deurmekaar in wêreldrugby, maar alles is terug na normaal en die All Blacks is weer eens amptelik die wêreld se beste rugbyspan.
Volgens die jongste ranglys het die Nieu-Seelanders vir Wallis onttroon en sodoende weer die septerswaaiers van internasionale rugby geword.
Steve Hansen, die All Blacks-breier, het vroeër in ’n onderhoud gesê hy verstaan nie heeltemal hóé die ranglyspunte werk nie nadat Wallis sy span in Augustus van hul no. 1-posisie beroof het. Maar die status quo geld weer nadat die Rooi Drake die naweek teen Ierland in Cardiff verloor het.
Alun Wyn Jones se span was vóór die naweek se Ierse stryd vir 11 wedstryde onoorwonne, maar hul nederlaag van 22-17 het beteken dat hulle van hulle plek bo op die punteleer moes afstand doen.
Ierland 88.86 punte
Engeland 88.13 punte
Wallis 87.92 punte
Skotland 81.00 punte
Frankryk 79.72 punte
Fidji 77.43 punte
Dit is hoe dit hoort.Orde is herstel en die AB’s het weer hulle plek ingeneem.Hulle verdien dit.
En nou is Wallis sommer VIERDE ?
Die ranglys beteken niks nie. Alhoewel dit net n aanduiding is vir waar dinge staan, n weeklikse wip plank speel tussen 2, 3 en 4 die laaste tyd is maar n aanduiding, en dit nie eintlik dinge goed voorspel nie. Ierland wen Wallis, Wallis wen Engeland, maar Engeland vermorsel Ierland. En alhoewel ek respek het vir Japan, glo ons nou rerig hul sal vir Argentinie klop volgens die ranglys? Hul speel jaar in en jaar uit teen ons, NZ en Aus, en alhoewel nie wonderlike algemene rekord nie, het goed hul man gestaan en ons en Aus al paar keer laat hop, amper NZ self laat les opse in die RC 2019, en 2 keer 4de geeindig in die wereldbeker.
Snaaks hoe elke Cape Crusader en NZ se eie afrigter die ranglys sleg se wanneer hul nie bo is nie, maar dan prys prys prys gee wanneer hul net n skrampsie voor trek.
Fafie · 2 weke gelede
Laat my dink aan ons Proteas kaptein, wat as ons verloor alles van die gras tot die wolke blameer, en as ons wen als prys van die wolke tot die gras.
Die All Blacks moes eintlik nooit deur Wallis onttroon word nie. Selfs die AB reserwes op die bank is wereld klas spelers. Maar hul is werklik baie gelukkig in die posisie waar hul talentvolle rugby spelertjies (wat nog op skool is) vroeg in rugbymal Fiji , Samoa en Tonga te kan raaksien en na NZ lok . Dis darem een puik bron van jong rugby sterre daai en geen ander rugby land het daardie voorreg.
So Japan en Fidji is beter as Argentinië?